CELEX: C2005/330/58
Language: et
Date: 2005-12-24 00:00:00
Title: Kohtuasi T-384/05:  19. oktoobril 2005  esitatud hagi — I.R.I.P.A. Abruzzo  versus  Euroopa Ühenduste Komisjon

24.12.2005   
            
            
               ET
            
            
               Euroopa Liidu Teataja
            
            
               C 330/23
            
         19. oktoobril 2005 esitatud hagi — I.R.I.P.A. Abruzzo versus Euroopa Ühenduste Komisjon
   (Kohtuasi T-384/05)
   (2005/C 330/58)
   Kohtumenetluse keel: itaalia
   Pooled
   
      Hageja: Instituto Regionale per gli Interventi Promozionali in Agricoltura — I.R.I.P.A. Abruzzo (Pescara, Itaalia) (esindajad: avvocato Gianluca Belotti, avvocato Nicola Pisani ja avvocato Emanuele Dell'Elce)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada komisjoni 9. augusti 2005. aasta kirjas tehtud otsus ja vajadusel komisjoni 12. oktoobri 2005. aasta kirjas sisalduv otsus ning kohustada komisjoni andma hagejale kõnealune toetus, kuna viimane vastab kõigile teistele konkursitingimustele;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Käesolev hagi on esitatud Euroopa Ühenduste Komisjoni 9. augusti 2005. aasta otsuse peale, mille hageja sai kätte 12. augustil 2005 ning millega hagejale teatati, et tema määruse (EÜ) nr 814/2000 alusel 2005. aasta bilansi assigneeringute raames esitatud taotlust finantsabi saamiseks lükati tagasi hageja väidetava maksevõimetuse tõttu.
   Vastupidiselt komisjoni poolt rahastamistaotluse tagasilükkamise toetuseks esitatud põhjendusele, väidab hageja, et tema ja temaga koos algatuses osalenud partnerite maksevõime oli konkursikutses nõutavast tunduvalt suurem ja seda ka komisjoni viidatud likviidsusvõime kriteeriumi range tõlgendamise korral.
   Lisaks sellele väidab hageja, et nimetatud likviidsusvõime kriteeriumi komisjonipoolne tõlgendus on selgelt ebaloogiline ja eesmärkide suhtes ebaproportsionaalne, piirates sel moel kunstilikult võimalike kandidaatide arvu. Selles osas väidab hageja, et maksevõime tingimus oli täielikult täidetud, kuna hageja likviidsusvõime oli selgelt suurem taotletava toetuse kogusummast (263 895, 50 eurot) ning et kõigil kolmel majandusaastal, mille kohta kiideti heaks ja sulgeti bilansid ning raamatupidamise aastaaruanded, oli hageja ja tema partnerite likviidsusvõime nimetatud summast tunduvalt suurem.